open-index/open-wikipedia-markdown huggingface dataset:
Hans Jacobsen

**Hans Jacobsen** (født 29. november 1938 på Bakka i Glyvrar, Færøyene, død 17. desember 2011), også kjent som **Hans á Bakka**, var entreprenør og stifter av Færøyenes største lakseoppdrettsvirksomhet, Bakkafrost. Bakkafrost har i dag utviklet seg til å bli en av de største fiskeoppdrettsvirksomheter i verden.

## Bakgrunn
Hans Jacobsen ble født i Glyvrar den 29. november 1938, i et hjem med 5 søsken: tre brødre og to søstre. Familien hadde bodd i området i 16 generasjoner, siden 1600-tallet. Området i bygda Glyvrar ved Skålefjorden på Østerø, hvor Jacobsen ble født, kalles «Bakka», og dette er grunnen bak kallenavnet Hans á Bakka. 

Etter barneskolen i den lille landsbyen, gikk Jacobsen videre til Færøyenes Folkehøyskole, hvor den færøyske poet Símun av Skarði var rektor og lærer. Da Jacobsen var ferdig med høyskolen, valgte han å reise til Danmark, for å studere på handelshøyskolen Kjøpmannhvile i Rungsted.

Familien Jacobsen hadde i mange generasjoner drevet handel i bygda Glyvrar. Foreldrene, Johan Hendrik Jacobsen og Jútta Jacobsen, hadde et tørkehus å tørke saltfisk i, men på 1960- tallet ble de tradisjonelle tørkehusene på Færøyene, erstattet av moderne fiskefabrikker. Også tørkehuset i Bakka måtte stenge. Da Hans Jacobsen kom tilbake til Færøyene, måtte han derfor finne annet arbeid enn det foreldrene kunne tilby.

## Karriere

De fleste som bodde i bygdene langs Skålefjorden jobbet med sild, og på Bakka var det allerede i 1912 bygget et ishus, for å kunne holde silda kjølig hele året. Etter mange år uten sild, begynte fiskerne i 1967 med sildefiske i Skålefjorden igjen.

I 1968, da Hans Jacobsen var 29 år gammel, startet han, sammen med brødrene Roland og Martin Jacobsen, et fiskeriselskap som produserte ferdige produkter av sild. De bygde sin første fabrikk på Bakka i Glyvrar, og selskapet fikk navnet Bakkafrost.

I 1972 bygde Bakkafrost en ny fabrikk, og begynte å produsere flere ferdige produkter av sild. Produksjon av hermetisk sild ble også igangsatt. Notskipene leverte nå fisk direkte til fabrikken på Bakka. Hans Jacobsen og brødrene forsøkte å avle opp hvitting, flyndrefisk og sortmunnet kutling, men begynte i 1979 med lakseoppdrett. I 1986 kjøpte de opp selskapet Faroe Salmon.

I 1989 ga Jacobsen direktørstillingen sin videre til sønnen, Regin Jacobsen. Regin Jacobsen hadde på det tidspunktet vært finansdirektør i selskapet siden 1982, da han var 16 år gammel.

Fra 1990 - 2007 var Hans Jacobsen styreleder i Bakkafrost, og deretter styremedlem frem til 2010.

I dag utgjør hans kone og barn den rikeste familien på Færøyene, og blant den rikeste i det danske kongeriket. 

## Annen aktivitet
Hans Jacobsen engasjerte seg i lokalsamfunnet gjennom et 12 år langt medlemskap i kommunestyret i Runavíkar kommuna, samt andre lokale styreverv.

Jacobsen var en religiøs mann, og var aktiv i troslivet i lokalsamfunnet. Han var med på å bygge det lokale misjonshuset, var sogneskriver i kirken, og var senere også med på å stifte en frikirke på Skålefjorden.

## Referanser


## Eksterne lenker
* https://www.bakkafrost.com/
Snooker-sesongen 2021/22

**Snooker-sesongen 2021/22** varte fra sesongstart i september 2021 til avslutningen med VM i snooker 2022 i april/mai 2022.

## Kalender

## Referanser
Vengeance (band)

**Vengeance** er en nederlandsk heavy metal-gruppe som ble dannet da Arjen Anthony Lucassen (gitar) forlot sitt band Bodine i 1983 og ble med i Lynx, sammen med Oscar Holleman (gitar), Jan Bijlsma (bass), Matt Oligschlager (trommer) og Leon Goewie (vokal). Et annet band het også Lynx, så de endret sitt til Vengeance. Vokalisten Leon Goewie er den eneste som har deltatt på alle bandets utgivelser. Lucassen startet i 1995 soloprosjektet Ayreon, der han skriver alt materialet og inviterer med nye musikere til hver utgivelse og opptreden.

## Albumutgivelser
**Vengeance* (1984)
**We Have Ways to Make You Rock* (1986)
**Take It or Leave It* (1987)
**Arabia* (1989)
**The Last of the Fallen Heroes* (1994)
**Back from Flight 19* (1997)
**Back in the Ring* (2006)
**Soul Collector* (2009)
**Crystal Eye* (2012)
**Piece of Cake* (2013)

## Referanser
1. divisjon håndball for menn 2021/22

**[[1. divisjon håndball for menn]] 2021/22** var det nest høyeste nivået i norsk herrehåndball sesongen 2021-22.  vant serien og rykket opp til REMA 1000-ligaen 2022/23.  og  rykket ned til 2. divisjon.

Ligaen bestod av lagene som endte på 5. til 12. plass i 1. divisjon 2020/21 samt de tre svakeste lagene i kvalifisering til REMA 1000-ligaen 2021/22. Sesongen startet 11. september 2021 og ble avsluttet 9. april 2021

 var det nye laget fra REMA 1000-ligaen.

Det beste laget rykket opp til REMA 1000-ligaen 2022/23, mens lagene på 2. til 4. plass fikk sjansen til å spille kvalifisering til Eliteserien mot lagene på 9. til 11. plass i REMA 1000-ligaen 2021/22. De to nederste lagene rykket ned til 2. divisjon 2022/23. 

## Tabellen

## Lagene

## Referanser


## Eksterne lenker
*
Eudald Carbonell

**Eudald Carbonell i Roura** (født 17. februar 1953 i Ribas de Freser i provinsen Gerona, Spania) er en spansk historiograf, arkeolog, antropolog, geolog, paleontolog og paleoantropolog.

## Referanser
Thomas Hutchins

**Thomas Hutchins** (1742–1790) var en britisk lege og naturforsker.

Hutchins var ansatt som lege ved Hudson's Bay Companys handelsstasjon York Factory (Manitoba) 1766–1773, deretter var han guvernør i Albany fort (Ontario) 1774–1782. I tillegg til å arbeide som lege fant han tid til forskning.

Oppmuntret av sin fungerende sjef Andrew Graham 1771–1772 førte han notater om dyre og planteliv, inkludert beskrivelser av arter som ikke tidligere er registrert.

Han ble besøkt 1768–1769 av astronomen William Wales, som var blitt sendt av Royal Society for å observere Venus-passasjen i 1769, og han fikk utstyr og instruksjoner for registrering av meteorologiske data. På oppdrag fra Royal Society gjorde han nyttige observasjoner om magnetisk deklinasjon i Albany 1775–1776.

Han utførte foreløpige eksperimenter på kongelering (frysepunkt) av kvikksølv i 1775, og identifiserte problemet med tidligere forsøk som skyldtes den brå endringen i volumet til kvikksølvet i termometeret da det endret tilstand. Apparat for en forbedret metode ble utviklet, og etter en serie nøye eksperimenter 1779–1782, ble frysepunktet bestemt til -39 °F. For dette arbeidet, høyt rost av Cavendish, ble han tildelt Royal Society's Copley Medal i 1783, sammen med John Goodricke (for ikke-relatert arbeid).

Han tjenestegjorde i Hudson's Bay Company resten av livet i London som korresponderende sekretær.

Det er sannsynlig at mye av naturnotatene som han også ble hyllet høyt for, faktisk var arbeidet til Andrew Graham, enten sjenerøst gitt eller plagiert, en handling som ikke ble ansett som så forkastelig på den tiden.

## Referanser
Toget

**Toget** har flere betydninger.

*Toget (TV-program), norsk tv-program fra 1977
*Toget (film) (orig. *The train*), amerikansk film fra 1964.
*Toget – på sporet av en morder, norsk miniserie som gikk på TV 2 i 2014.
Mecnur Çolak

**Mecnur Çolak** (født 7. august 1967 i Razgrad i Bulgaria, død 11. desember 2021 i Bulgaria) var en tyrkisk profesjonell fotballspiller som spilte i angrep. 

Han kom fra den tyrkiske minoriteten sørøst i Bulgaria. Çolak spilte for Ludogorets Razgrad i sitt fødeland Bulgaria og i Tyrkia for Süper Lig-klubbene Sarıyer, Fenerbahçe, Denizlispor  og Adana Demirspor.

Han døde av komplikasjoner av covid-19 den 11. desember 2021, i en alder av 54 år.

## Referanser


## Eksterne lenker
*
Heinz Tietjen

**Heinz Tietjen** (født 24. juni 1881 i Tanger i Marokko, død 30. november 1967 i Baden-Baden i Baden-Württemberg i Vest-Tyskland) var en tysk dirigent  regissør og intendant. Tietjen studerte under Arthur Nikisch.

Tietjen arbeidet i Trier årene 1902-1921, i Breslau 1922-1925, ved Städtische Oper i Berlin (1925-1929, 1948-1954) og for det prøyssiske statsteater 1930-1935, og var i årene 1931-1944 kunstnerisk leder for Bayreuthfestspillene. I årene 1950-1951 satte han opp wagneroperaer på Royal Opera House Covent Garden og 1955-1959 var han leder for Hamburg-operaen.

## Selvbiografi
* Heinz Tietjen: *Selbstportrait*. I: Hannes Reinhardt (utgiver): *Das bin ich*. Piper, München 1970, s. 169–205

## Referanser


## Litteratur
* *Heinz Tietjen 1881–1967. Intendant, Dirigent und Regisseur. Bilder aus seinem Leben.* Katalog zu einer Ausstellung im Theater Trier in Zusammenarbeit mit dem Richard-Wagner-Verband Trier, veröffentlicht zur Vernissage am 10. Mai 1992. Programmheft Theater Trier. Trier 1992, 1993.
* Frederic Spotts: *Phantom of the opera: on the remarkable career of Heinz Tietjen.* London: Opera, Februar 2006. s. 135–143
* Hannes Heer, Boris von Haken: *Der Überläufer Heinz Tietjen. Der Generalintendant der Preußischen Staatstheater im Dritten Reich.* I: *Zeitschrift für Geschichtswissenschaft*, 58, 2010, H. 1, s. 28–53.

## Eksterne lenker
* 
*
The Anatomical Record

***The Anatomical Record*** er et likemanns-evaluert vitenskapelig tidsskrift som omhandler anatomi. Det ble etablert av American Association of Anatomists i 1906 og blir utgitt av  John Wiley & Sons. Ifølge *[[Journal Citation Reports]]*, hadde tidsskriftet i 2019 en impact factor på 1.634.

## Referanser
BPC

**BPC** har flere betydninger:

* Battery Park City, et område på sørvest på Manhattan i New York
* Bits per component eller bits per piksel for Tonedybde
* Bournemouth and Poole College, et college i Bournemouth og Poole ved sørkysten av England
* Brewton-Parker College, et privat, kristent universitet i Mt. Vernon i Georgia i USA
LPGA-touren 2022

**LPGA-touren 2022** var en serie golfturneringer arrangert av LPGA. Sesongen startet i Florida 21. januar og ble avsluttet i november i Naples.

## Kalender og resultater
Nummeret i parentes etter vinnerens navn indikerer spillerens totale antall seiere i offisielle individuelle arrangemnter på LPGA-touren, inkludert gjeldende arrangement. Turneringer og vinnerenavn i **fet skrift** indikerer LPGA majors.

;Nøkkel

## Referanser


## Eksterne lenker
LPGAs offisielle nettsted
Barnas klimapanel

**Barnas Klimapanel** er ei nasjonal gruppe i Norge som består av seks barn som er demokratisk valgt av Miljøagentene sine medlemmer. Barnas klimapanel har av og til reist på klimatoppmøter og av og til på Arendalsuka.

Barnas Klimapanel ble opprettet av Eliah Hudgins og ble offisielt en del av miljøagentene i 2015 når panelet ble grunnlagt på Eidsvoll. 

Barnas klimapanel har en leder og en nestleder som er valgt av de som er i Barnas klimapanel.

## Rapport
Hvert år skriver barnas klimapanel en rapport som er basert på innspill fra barn og unge over hele landet om klima. Rapporten for 2021 heter: Vår tids største sak - barnas ansvar

## Referanser
Journal of Human Evolution

***Journal of Human Evolution*** er et månedlig fagfolks-vurdert vitenskapelig tidsskrift som konsentrerer seg om utgivelsen av høykvalitets-artikler som dekker alle aspekter av menneskelig evolusjon. JHE ble etablert i 1972 og blir utgitt av Elsevier.

## Referanser


## Eksterne lenker
*
Teo Otto

**Teo Otto** eller **Theo Otto**, egentlig **Theodor Karl Otto** (født 4. februar 1904 i Remscheid i Tyskland, død 9. juni 1968 i Frankfurt am Main i Vest-Tyskland) var en tysk scenograf og kunstmaler. Ved slutten av sitt liv hadde Otto arbeidet med mer enn 800 teaterproduksjoner.

Otto begynte som kunstmaler, og hadde sin første utstilling med malerier under en sommerfest på folkehøyskolen Volkshochschule Remscheid i Remscheid, der også Käthe Kollwitz, Otto Pankok, Gert Wollheim og Christian Rohlfs var representerte. I perioden 1923 til 1926 studerte han maleri og skulptur på kunstakademiet i Kassel under Ewald Dülberg (1888-1933), lagde scenedekorasjoner og hadde et studieopphold i Paris. Han arbeidet med maleren Giorgio de Chirico,  den ungarskfødte maleren, fotografen og scenografen László Moholy-Nagy og maleren, billedhuggeren og scenografen Oskar Schlemmer. I tillegg ble han kjent med komponisten Igor Stravinskij og forfatteren Bertolt Brecht, og skal ha møtt den tysk-jødiske dikterinnen Else Lasker-Schüler.

Ottos liv tok en vending i 1933, da han fikk yrkesforbud av de nazistiske myndighetene i Tyskland, etter å ha gått ut mot dem offentlig. Han emigrerte derfor til Sveits, der han laget scenedekorasjoner for teateret Zürcher Schauspielhaus i Zürich, som fungerte som et tilfluktssted for tyskspråklig teater i tiden frem til den andre verdenskrigs slutt. På Zürcher Schauspielhaus kom han til å forbli frem til sin død i 1968, og stod der blant annet for scenografien til flere uroppførelser av Bertolt Brechts skuespill, som for eksempel skuespillet *[[Mutter Courage und ihre Kinder]]* i 1941.

Etter krigen ble Otto den mest etterspurte scenografen innen tyskspråklig teater. Han arbeidet blant annet for Salzburger Festspiele og Wiener Burgtheater, men også for scener i New York City, Paris, London, Israel og flere andre steder. Hans arbeid for skuespilleren, iscenesetteren og intendanten Harry Buckwitz, kjent for sine oppsetninger av Bertolt Brechts skuespill, ble en rettesnor for fremtidig vesttysk Brecht-tolkning.

Teo Otto Theater (det tidligere Stadttheater) i Remscheid i Tyskland fikk navn etter Otto den 30. september 2001.

## Referanser


## Litteratur
* Banham, Martin, ed. 1998. *The Cambridge Guide to Theatre.* Cambridge: Cambridge UP. .
* Baugh, Christopher. 1994. «Brecht and Stage Design: the *Bühnenbildner* and the *Bühnenbauer*.» In Thomson and Sacks (1994, 235-253).
* Needle, Jan and Peter Thomson. 1981. *Brecht*. Chicago: U of Chicago P; Oxford: Basil Blackwell. .
* Thomson, Peter and Glendyr Sacks, eds. 1994. *The Cambridge Companion to Brecht*. Cambridge Companions to Literature Ser. Cambridge: Cambridge UP. .
* Willett, John. 1967. *The Theatre of Bertolt Brecht: A Study from Eight Aspects.* Third rev. ed. London: Methuen, 1977. .
* ---. 1997. Introduction. *Collected Plays: Three*. By Bertolt Brecht. Bertolt Brecht: Plays, Poetry, Prose Ser. London: Methuen. ix-xxvi. .

## Eksterne lenker
*
ABC (spansk avis)

***ABC*** (IPA: aˈβeθe) er en spansk nasjonal dagsavis som ble startet i 1903.

## Utbredelse
Det er den nest største avisen i Spania, den største avisen i Madrid, og den eldste avisen som fortsatt bli utgitt i Madrid. Den er en av de tre fremste avisene i Spania; de øvrige to er *[[El Mundo]]* og *[[El País]]*. ABC har også et distribusjonsnettverk i Latin-Amerika, og har status som en viktig nyhetskilde for eksilspanjoler bosatt i Cuba og Venezuela.

Ved inngangen til det 21.&nbsp;århundre hadde avisen et opplagstall på 335&nbsp;000.

## Referanser
Divisi

***divisi*** er et norsk kor bestående av 45 sangere. Korets medlemmer kommer fra hele landet, men hovedsakelig fra Vestlandet. Koret er tilknyttet Indremisjonsforbundet, Bildøy Bibelskole, og Bergens Indremisjon. Dirigent er Jostein Myklebust.

Koret legger vekt på høy musikalsk kvalitet og stor bredde. Repertoaret består av klassiske korverk, gospel, jazz, salmer, folketoner og nyere forsamlingssang. 

Navnet *divisi* refererer til det musikalske uttrykket *divisi*, som betyr å dele, for eksempel i flerstemt korsang.

Koret startet opp i 1983, med utspring fra Bildøy Bibelskole. Tidligere dirigenter: Harald Myklebust, Halvard Aase og Anders Berglund. 

## Diskografi

* Via Dolorosa (1998)
* Uten grenser (2001)
* Without Borders (2004)
* Det er fullført (2006)
* Fisk og brød (2007)
* Mot Betlehem (2009)
* Du Er (2013)

## Referanser


## Eksterne lenker

* divisi.no
* Facebook - @divisioffisielt
* Instagram - @divisi_imf
Kortbane-VM i svømming 2018 – 50 meter rygg menn

**50 meter rygg for menn under [[Kortbane-VM i svømming 2018]]** fant sted 13. og 14. desember 2018 i Hangzhou Sports Park Stadium.

## Rekorder
Før mesterskapet var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet 13. desember kl. 9:56.

### Semifinaler
Semifinalene startet 13. desember kl. 20:22,

#### Semifinale 1

#### Semifinale 2

### Finale
Finalen ble avholdt 14. desember kl. 20:30,

## Referanser
Donald Ogden Stewart

**Donald Ogden Stewart**, født 30. november 1894 i Columbus, Ohio, død 2. august 1980 i London, England, var en amerikansk forfatter som skrev manus til flere kjente Hollywoodfilmer på 1930- og 1940-tallet. Han ble tildelt en Oscar i kategorien beste manus for filmen *[[En nydelig historie]]* i 1941.

Stewart ble svartelistet i Hollywood på 1950-tallet av House Un-American Activities Committee, og han og hans hustru utvandret deretter til England.

## Referanser


## Eksterne lenker
*
Anomoplectus

***Anomoplectus*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende
Små (ca. 2 millimeter lange), avlange biller med korte dekkvinger. På farge er de gjerne mer eller mindre rødbrunlige. De skiller seg fra de fleste andre køllebiller på sin slanke kroppsform. Hodet er omtrent firkantet med markerte bakhjørner, små, runde fasettøyne og groper i pannen. Antennene er middels lange og ganske kraftige, leddene bredere enn lange. De tre ytterste leddene danner en løs kølle, særlig det siste leddet er forstørret. Pronotum er omtrent så langt som bredt, med rundede sider, bredest litt foran midten. Det har gjerne noen små groper. Dekkvingene er rundede, glatte, uten punktstriper, og ganske korte. Bakkroppen er sylindrisk, beina ganske korte med tre-leddete føtter.

## Levevis
De kan blant annet finnes under barken på døde trær, i råtten ved og hule trær..

## Utbredelse
Slekten er utbredt i Kongo.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Stammen Euplectini LeConte, 1862
******* Slekten ***Anomoplectus*** Jeannel, 1951
******** *[[Anomoplectus micropalpus]]* (Jeannel, 1951) 

## Referanser


## Eksterne lenker
* bugguide.net - bildedatabase over nordamerikanske insekter https://bugguide.net/node/view/93974
*
Wendy James

**Wendy James** (født 21. januar 1966)  er en engelsk sanger og låtskriver som er mest kjent for sitt arbeid med bandet Transvision Vamp.

## Biografi
Wendy James ble født i London av norske foreldre, James ble adoptert kort tid etter fødselen. Hun forlot hjemmet i en alder av seksten år, og flyttet til East Sussex byen Brighton. Der møtte hun Nick Christian Sayer, som ble hennes kjæreste og musikalske samarbeidspartner. Sayer og James flyttet til London, hvor de slo seg sammen med vennene Dave Parsons, Tex Axile og Pol Burton, som de dannet bandet Transvision Vamp med. James var vokalist og frontfigur av gruppen, og tiltrakk seg medieoppmerksomhet med sitt seksuelt ladede og opprørske bilde.

Bandet ble signert av MCA i desember 1986 og ga ut sangen «Tell That Girl to Shut Up» i slutten av 1987. Måneder senere gikk oppfølgersingelen "I Want Your Love", med sin pop/punk crossover-appell, inn i Topp 10 i UK Singles Chart.

Bandet fortsatte med å gi ut hitalbumet *[[Pop Art (album)| Pop art]]* i oktober. 1989 var bandets mest suksessrike år, med nummer 3 hitsingel «Baby I Don't Care» og hitalbumet «Velveteen* som kom inn på [[UK Albums Chart]] som nummer 1 og var en hit over hele verden.

==Diskografi==
===Transvision Vamp-album===
**Pop Art* (1988)
**Velveteen* (1989)
**Little Magnets Versus the Bubble of Babble* (1991)

===Soloalbum===
**Now Ain't the Time for Your Tears* (1993) – [[UK Albums Chart|UK]] No. 43, [[ARIA Charts|AUS]] No. 132
**I Came Here to Blow Minds* (2011)
**The Price of the Ticket* (2016)
**Queen High Straight* (2019)

===Racine-album===
**Number One* (2004)
**Racine 2'' (2007)

### Singler
*"The Nameless One" (1993) – UK No. 34, AUS No. 106
*"London's Brilliant" (1993) – UK No. 62
*"Do You Know What I'm Saying?" (1993) – UK No. 78, AUS No. 230

## Referanser


## Eksterne lenker
* 
* 
* 
*
Budgie (band)

**Budgie** var et walisisk heavy metal-band, tidlig ute og stilskapende i genren. De startet i Cardiff i 1967 og platedebuterte i 1971. Bandet er oppkalt etter fuglen undulat, og hadde nikk mot fuglelivet i albumtitler som *Squawk* (1972) og *Impeckable* (1978), samt fugleliv i forskjellige varianter på omslagene. Bandet sluttet å opptre da bandleder og bassist/sanger Burke Shelley (1950–2022) ble rammet av sykdom i 2010.

## Albumutgivelser
**Budgie* (1971)
**Squawk* (1972)
**Never Turn Your Back on a Friend* (1973)
**In for the Kill!* (1974)
**Bandolier* (1975)
**If I Were Brittania I'd Waive the Rules* (1976)
**Impeckable* (1978)
**Power Supply* (1980)
**Nightflight* (1981)
**Deliver Us from Evil* (1982)
**You're All Living in Cuckooland* (2006)

## Referanser
Ida Wolden Bache

**Ida Wolden Bache** (født 1973) er en norsk samfunnsøkonom og embetsperson. Hun har vært Norges sentralbanksjef siden 1. april 2022. 

## Utdannelse og karriere
Hun studerte samfunnsøkonomi (da kalt sosialøkonomi) ved Universitetet i Oslo (UiO) og ble *Master of Science* (M.Sc.) i samfunns&shy;økonomi ved London School of Economics i 1999, cand.oecon. ved UiO i 2000 og ph.d. i samfunnsøkonomi ved UiO i 2007 med avhandlingen *Econometrics of Exchange Rate Pass-Through*.

Under studiene var hun vitenskapelig assistent ved Økonomisk institutt ved UiO 1996–1998 og forsknings&shy;assistent i Norges Bank 1998–2000. Hun var ansatt som konsulent, rådgiver og senior&shy;rådgiver i Norges Bank 2000–2009 og hadde en bistilling (20&nbsp;%) som førsteamanuensis i samfunns&shy;økonomi ved Handelshøyskolen BI 2008–2010. Hun var assisterende direktør i penge&shy;politisk avdeling i Norges Bank 2009–2010, seniorøkonom i Handelsbanken Capital Markets 2010–2013, assisterende direktør i avdeling for finansiell stabilitet i Norges Bank 2013–2015, avdelings&shy;direktør i samme avdeling 2015–2016 og avdelings&shy;direktør i pengepolitisk avdeling i Norges Bank 2016–2020. Hun ble vise&shy;sentralbank&shy;sjef i 2020.

Da stillingen som sentralbank&shy;sjef ble lyst ut i 2021 ble Bache beskrevet som en av de to aktuelle søkerne, ved siden av Jens Stoltenberg. 4. februar 2022 ble Stoltenberg utnevnt til sentralbanksjef, mens Bache ble beskikket som midlertidig sentralbanksjef fra 1. mars 2022 fordi Stoltenberg fortsatt var general&shy;sekretær i NATO. 24. mars 2022 trakk Stoltenberg seg som sentralbanksjef fordi han ville fortsette som generalsekretær i NATO som følge av Russlands invasjon av Ukraina. Regjeringen meldte samme dag at den ville utnevne Bache som sentralbank&shy;sjef for en åremåls&shy;periode på seks år. Hun ble utnevnt 1. april 2022. Bache er Norges første kvinnelige sentralbanksjef.

## Referanser


## Eksterne lenker
* 
*  Her er hele CV-en til Ida Wolden Bache på Faktisk.no
Edward Charles Howard

**Edward Charles Howard** (1774–1816) var en britisk kjemiker.

Han oppdaget kvikksølvfulminat, et kraftig eksplosiv. I 1813 oppfant han en metode for å raffinere sukker som innebar å koke rørsaften i et lukket kar (i stedet for en åpen kjele) oppvarmet av damp og holdt under delvis vakuum. Ved redusert trykk koker vann ved lavere temperatur, og derfor sparte Howards utvikling både drivstoff og reduserte mengden sukker som gikk tapt gjennom karamellisering. Oppfinnelsen, kjent som Howards vakuumpanne, er fortsatt i bruk.

Howard var også interessert i sammensetningen av meteoritter, spesielt de av "naturlig jern". Han fant ut at mange av disse inneholdt en legering av nikkel og jern som ikke ble funnet på jorden, og dermed kan ha falt ned fra himmelen. En type meteoritt er nå kjent som Howarditt.

I januar 1799 ble han valgt til stipendiat i Royal Society og i 1800 tildelt deres Copley-medalje for sitt arbeid med kvikksølv.

## Referanser
Edward Howard

**Edward Howard** er navnet til flere personer:

*Edward Howard (admiral)
*Edward Henry Howard av Norfolk
*Edward Howard-Vyse
Urroaijohka

**Ulloaijohka** er ei elv i Tana kommune i Finnmark og Utsjok kommune i Lappland i Finland. Den er ei sideelv til Leaibejohka i Polmakvassdraget. Elva har utspring sørsida av fjellet Lakta og renner mot vest til samløpet med Leaibejohka to kilometer nordøst for Arola.

## Referanser
1. divisjon fotball for kvinner 2022

**[[1. divisjon fotball for kvinner]] 2022** var det nest høyeste nivået i norsk kvinnefotball i 2022. Ligaens grunnspill startet 19. mars 2022 og ble avsluttet 28. august 2022. 

Grunnspillet ble spilt i dobbel serie med én hjemme- og bortekamp mot hvert lag. De to beste i grunnspillet gikk videre til Toppseriens nedrykkssluttspill. I sluttspillet startet alle lag med 0 poeng. De to nederste lagene rykket ned til 1. divisjon, mens laget som endte tredje sist møtte vinneren av 1. divisjons sluttspill som bestod av lagene som ble nummer 3 til 10 i grunnspillet. I nedrykkssluttspillet tok lagene med seg alle poengene de tok i grunnspillet. De to nederste lagene i 1. divisjons sluttspill rykket ned til 2. divisjon.

## Lagene

## Hovedtrenere

## Grunnserien

;Tabell

;Resultattabell

### Tabellplassering etter runde
Tabellen lister opp tabellplassering etter siste kamp i hver serierunde av grunnspillet. Utsatte kamper er ikke inkludert.

## Nedrykkssluttspill Toppserien
*De to beste lagene fra grunnserien i 1. divisjon spilte sammen med lagene som endte 5-10 i Toppseriens grunnspill i Toppseriens nedrykkssluttspill.*

;Tabell

;Resultattabell

## 1. divisjon sluttspill

;Tabell

;Resultattabell

 

## Statistikk

### Målscorere - Grunnserien

### Utmerkelser

### Tilskuertall
#### Grunnserien

*  mangler seks kamper med offisielle tilskuertall.
* , , , , ,  og  mangler alle en kamp med offisielle tilskuertall.

#### Sluttspillet

*  har ingen kamper med offisielle tilskuertall.
*  mangler tre kamper med offisielle tilskuertall. 
*  og  kamper en kamp med offisielle tilskuertall.

#### Totalt

## Kvalifisering til [[Toppserien 2023]]

## Referanser
Güldal Akşit

**Güldal Akşit** (1960–2021) var en tyrkisk politiker og president for den parlamentariske kommisjon for menn og kvinners like rettigheter. 
## Biografi
Hun tok eksamener fra Hacettepe-universitetet og Universitetet i Istanbuls juridiske fakultet.

Hun ble folkevalgt til Tyrkias store nasjonalforsamling, som representant fra Istanbul, og satt i det fra 2002 til 2011. Hun var minister for kultur og turisme i Abdullah Güls kabinett, og i Recep Tayyip Erdogans første kabinett. Akşit ledet AKP kvinnegren og engasjerte seg for kvinners rettigheter.

Akşit døde av covid-19 den 3. desember 2021, i Ankara. Hun av 61 år gammel. Hun ble gravet på Karşıyaka-gravlunden.

## Referanser
Leaibejohka

**Leaibejohka** kan vise til:

* Leaibejohka (Tana og Utsjok) – ei elv i Tana kommune i Norge og Utsjok kommune i Finland
* Leaibejohka (Utsjok) – ei elv i Utsjok kommune i Finland
* Leaibejohka (Karasjok) – ei elv i Karasjok kommune
* Leaibejohka – nordsamisk navn på Olderelva i Storfjord kommune
Fornmanna Sögur

**Fornmanna sögur** eller **Gamle sagaer** er en samling av Islendingesagaer. Originaltittelen på islandsk er *Fornmanna Sögur, eptir gömlum handritum*, dvs. *Gamle sagaer, etter gamle manuskripter*.

Fornmanna sögur er en serie på 12 bind utgitt av Det kongelige nordiske oldskriftselskab i årene 1825 - 37. Det var særlig trykte norske kongesagaer og publikasjoner knyttet til dem, som Jomsvikingenes saga og Knytlinga saga. Manuskriptene ble publisert på originalspråket islandsk. Det siste bindet inneholder også register over stedsnavn, gjenstander og materialer og over sjeldne ord.

Oldskriftselskabet så på seg selv som et pan-nordisk og internasjonalt samfunn, så det ble besluttet å oversette *Fornmanna sögur* til både dansk og latin for å presentere skriftene for den utdannede verden. Den danske versjonen heter *Oldnordiske sagaer*, og den latinske *Scripta historica Islandorum, de rebus gestis veterum borealium*, oversatt: *De historiske skriftene til Island og bedriftene til de gamle nordboerne*. Begge versjoner er utgitt i 12 bind, slik som originalutgivelsen.

Dansken Carl Christian Rafn, sekretær i Oldskriftselskabet og pådriver for dets arbeid, tok initiativ til utgivelsen, men selve forlagsarbeidet ble i stor grad utført av islendinger.

Alle bindene er tilgjengelig digitalt på Google Books og syv av dem også på Nasjonalbiblioteket. Sistnevnte har alle 12 bindene, men de øvrige fem er i "digitaliseringskøen".

## Bind i ''Fornmanna Sögur''


Saga Ólafs konúngs Tryggvasonar, Vol I
Saga Ólafs konúngs Tryggvasonar, Vol II
Saga Ólafs konúngs Tryggvasonar, Vol III
Saga Ólafs konúngs hins Helga, Vol I
Saga Ólafs konúngs hins Helga, Vol II
Sögur Noregs konúngs Góða, Haralds konúngs Harðrða ok sona hans
Sögur Noregs konúnga frá Magnúss Erlíngssonar
Saga Sverris konúngs
Sögur Hákonar Sverrissonar, Guttorms Sigurðarsonar,
Ínga Bárðarsonar ok Hákonar Hákonarsonar til falls Skúla hertoga
Saga Hákonar Hákonarsonar frá falli Skúla hertoga;
brot sögu Magnúss Lagabætis
Jómsvíkíngasaga ok Knytlínga saga
Ríkisár Noregs og Dana-konúnga áratal markverðustu viðoburða vísur færðar til rétts máls;
Register yfir staðanörn, hluti ok efni og yfir sjaldgæf orð


## Referanser


## Kilder

* Fornmanna Sögur in 12 volumes
John George Vlazny

**John George Vlazny** (1937–2025) var en amerikansk katolsk prelat og erkebiskop av Portland in Oregon.

## Liv og virke
### Prest
Vlazny studerte blant annet ved Pontifical North American College i Roma, og dets rektor, biskop Martin John O’Connor, var den som presteviet ham den 20. desember 1961 i Peterskirken for erkebispedømmet Chicago.

### Hjelpebiskop i Chicago
Pave Johannes Paul II utnevnte ham den 18. oktober 1983 til hjelpebiskop i Chicago og titulærbiskop av *Stagnum*. Han ble bispeviet av erkebiskopen av Chicago, kardinal Joseph Louis Bernardin, den 13. desember samme år. Medkonsekrerende var Chicago-hjelpebiskopene Nevin William Hayes og Alfred Leo Abramowicz.

### Biskop av Winona
Den 19. mai 1987 ble han utnevnt til biskop av Winona i Minnesota, og innført i embedet den 29. juli samme år.

### Erkebiskop av Portland i Ortegon
Den 28. oktober 1997 ble han promovert til erkebiskop av Portland i Oregon, og innført i embedet der den 19. desember samme år.

Som motstander av assistert selvmord, en variant av eutanasi, støttet Vlazny det (mislykkede) forsøk i 1997 på å få opphevet *[[Oregon Death with Dignity Act]]*, og uttalte: *«Mange har uttrykt frykt for hva som vil skje når makten over liv og død kan bli lagt i hendene på et samfunn som er drevet av økonomi, hensiktsmessighet (*expedience*) og effektivitet, et samfunn som flykter fra lidelse, svakhet eller begrensninger av noe slag.»* 

I 1998, da det første lovlige assisterte selvmord fant sted i Oregon, erklærte Vlazny at dødsfallet *«bare kan inngyde frykt hos dem som har motstått de offentlige politiske initiativer som endret loven i Oregon.»*

Under det amerikanske presidentvalget i 2004 sa Vlazny at katolske politikere som støttet abortrettigheter, som den demokratiske presidentkandidaten senator John Kerry, burde avstå fra å motta nattverden.

Den 29. januar 2013 innvilget pave Benedikt XVI hans aldersbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Erkebiskop *John George Vlazny* (1937–2025) *1983

## Referanser
Daviz Simango

**Daviz Mbepo Simango** (født 7. februar 1964 i Tanganyika, død 22. februar 2021 i Johannesburg i Sør-Afrika) var en mosambikisk politiker og naturverner. 

## Biografi
Daviz Simango var sønn av Uria Timoteo Simango, som var FRELIMOs første visepresident, og hans hustru Celina Tapua Simango. 

Han vokste opp i Beira, og opplevde i ungdomsårene Portugisisk Østafrikas (det vil si Mosambiks) løsrivelse og selvstendighet. Han fikk over til det viktigste opposisjonspartiet, RENAMO, i 1996, og var borgermester i Beira fra 2003 og til sin død. Han var også president for partiet Movimento Democrático de Moçambique) (MDM). 

Simango døde 22. februar 2021på et sykehus i Sør-Afrika.

## Referanser
Ignacio Martínez Mendizábal

**Ignacio Martínez Mendizábal** (født 2. september 1961 i Madrid, Spania) er en spansk paleontolog.

Han har en doktorgrad i biologi og er forfatter av en rekke artikler i de mest prestisjefylte tidsskriftene i verden, deriblant *[[Nature]]* og *[[Science]]*, og av essay-  og formidlingsbøker sammen med Juan Luis Arsuaga; sammen med teamet som de begge er en del av, mottok han Fyrstinnen av Asturias-prisen for sine arkeologiske funn av menneskets utvikling i Sierra de Atapuerca.

Han er for tiden professor i området fysisk antropologi ved Institutt for biovitenskap ved Universitetet i Alcalá og direktør instituttet for otoakustikk og paleoantropologi ved HM hospitalet og universitetet i Alcalá.

## Referanser
Maikel Nieves

**Antonio Nieves Martín** (født 2. desember 1989) er en spansk fotballspiller som spiller for Råde.

## Referanser


## Eksterne lenker
*
Rob Cohen

**Rob Cohen** (født 12. mars 1949) er en amerikansk regissør, produsent og screenwriter i film og tv. Han begynte sin karriere som executive producer ved  20th Century Fox, og Cohen produserte og utviklet en rekke høyprofilfilmer og tv-programmer, heriblant *[[The Wiz (film)|The Wiz]], [[The Witches of Eastwick (film)|The Witches of Eastwick]]* og *[[Light of Day]]* før han begynte å fokusere på å regissere på fulltid i 1990-årene. Han regisserte actionfilmene *[[The Fast and the Furious (film fra 2001)|The Fast and the Furious]]* og *[[XXX (film fra 2002)|xXx]]*.

## Referanser


## Eksterne lenker
*
Victor Herman Balke

**Victor Herman Balke** (født 29. september 1931 i Meppen i Illinois i USA) er en katolsk prelat og tidligere biskop av Crookston i Minnesota.

## Liv og virke
Balke ble presteviet den 24. mai 1958 for bispedømmet Springfield i Illinois.

Pave Paul VI utnevnte ham den 7. juli 1976 til biskop av Crookston, det nordligste katolske bispedømmet i Minnesota. Han ble bispeviet av erkebiskopen av Saint Paul og Minneapolis, John Robert Roach, den 2. september samme åt; medkonsekratorer var Joseph Alphonse McNicholas, biskop av Springfield i Illinois, og William Aloysius O’Connor, pensjonert biskop av Springfield i Illinois.

Den 28. september 2007 innvilget pave Benedikt XVI hans aldersbetingede avsskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1649-1730) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop John Robert Roach (1921-2003) *1973
* Biskop *Victor Herman Balke* (1931-) *1976

## Referanser
Al Quie

**Albert Harold Quie** (1923–2023) var en amerikansk politiker av norsk opphav. Han var medlem av Representantenes hus fra 1958 til 1979 og guvernør i Minnesota fra 1979 til 1983, som representant for Det republikanske parti.

## Familie, utdannelse og yrke
Al Quies farfar Halvor Kvie utvandret fra Flå i Hallingdal og ryddet en farm i Rice County i Minnesota. Han kjempet i den amerikanske borgerkrigen og ble tillitsmann ved St. Olaf College, som ble etablert av norske lutheranere. Han var også politisk interessert.

Al Quie vokste opp på farmen i Rice County, som sønn av Albert Knute Quie og Nettie, født Jacobson. De drev melkeproduksjon.

Han tjenestegjorde i flyvåpenet under den andre verdenskrig. Deretter studerte han ved St. Olaf College, hvor han også møtte Gretchen Hansen (1927–2015), som ble kjent som kunstner. De giftet seg i 1948 og overtok Quie-familiens farm. Han ble også lønnet sekretær for skolestyret.

## Verv i politikk og kirkeliv
Quie representerte Rice County i Minnesotas delstatssenat fra 1955 til 1958.

I 1958 døde kongressrepresentanten August H. Andresen. Al Quie ble valgt til å etterfølge ham. Han kom til å representere det sørøstlige Minnesota i Representantenes hus i Kongressen i 21 år. Han bidrog til føderale bevilgninger til fremfor alt skolevesenet.

Han var en dyktig kompromissmaker og nøt bred tillit. Etter Watergate-skandalen i 1974 ble han vurdert av republikanerne som visepresident for president Gerald Ford.

I 1979 gikk Quie fra Kongressen og til guvernørvervet i Minnesota, etter Rudy Perpich. Delstaten slet med budsjettunderskudd, men Quie klarte å inngå et budsjettforlik med DFL-flertallet i delstatsforsamlingen. Han stilte ikke til gjenvalg, og Perpich kom tilbake som guvernør.

Quie fortsatte i høy alder å engasjere seg innen Det republikanske parti. Han hadde også tillitsverv i Evangelical Lutheran Church in America (ELCA).

Han døde i sitt hjem i Wayzata i Minnesota i 2023, én måned før han ville ha fylt 100 år.

## Referanser


## Eksterne lenker
*
Cătălin Ungur

**Cătălin Ungur** (født 1. august 1994) er en rumensk svømmer. 

Han ble slått ut forsøksheatene på 50 meter rygg og 100 meter rygg under Kortbane-VM i svømming 2018, i Hangzhou, Kina.

## Referanser


## Eksterne lenker
*
Troppene til A-VM i ishockey 1951

**Troppene til A-VM i ishockey 1951 for menn** inneholder samtlige syv tropper som ble tatt ut til ishockey-VM 2021 fra 9. til 17. mars 1951. Alle aldre er som de er ved starten av turneringen (9. mars 1951).

## Oversikt

## Ordforklaring

#### 

#### 

#### 

#### 

#### 

#### 

#### 

## Referanser


## Litteratur
* 

## Eksterne lenker
* Ice-Hockey-Stat.com 
** 
** ​
The Easybeats

**The Easybeats** var et rockeband som ble dannet i Australia og hadde sin største suksess der, selv om ingen av medlemmene var født i landet. De opptrådte i Sydney fra 1964. To singler ble fulgt opp av debutalbumet *Easy* i 1965. De fikk en serie med hits i Australia, og oppnådde etter hvert internasjonal suksess med «Friday on my Mind». De la likevel opp allerede i 1969. Gitaristene George Young og Harry Vanda samarbeidet senere i duoen Flash and the Pan og hadde dessuten en fremgangsrik karriere som plateprodusenter sammen.

## Medlemmer
* Stevie Wright (vokal) – 1964-1969
* George Young (gitar) – 1964-1969
* Harry Vanda (gitar) – 1964-1969
* Dick Diamonde (bass) – 1964-1969
* Gordon "Snowy" Fleet (trommer) – 1964-1967
* Tony Cahill (trommer) – 1967-1969

## Albumutgivelser
**Easy* – 1965
**It's 2 Easy* – 1966
**Volume 3* – 1966
**Good Friday* (Storbritannia) / *Friday on my Mind* (Nord-Amerika) – 1967
**Vigil* (Storbritannia) / *Falling Off the Edge of the World* (Nord-Amerika) – 1969
**Friends* – 1970

## Referanser
Espen Leirset

**Espen Ingvar Leirset** (født 24. august 1978) er en norsk redaktør som fra mars 2022 er sjefsredaktør i avisen *[[Innherred (avis)|Innherred]]*.

Leirset var journalist i *[[Innherreds Folkeblad og Verdalingen]]* fra 1998 til 1999, i Levanger-Avisa fra 1999 til 2000, i *[[Adresseavisen]]* fra 2000 til 2005, i *[[Teknisk Ukeblad]]* fra 2005 til 2007, og i *[[Trønder-Avisa]]* fra 2007 til 2012. I 2012 ble han ansatt som høgskolelektor i statsvitenskap ved Nord universitet, og i 2021 fikk han faglig opprykk til førsteamanuensis ved Nord Universitet, og førsteamanuensis II ved NTNU. I desember 2021 ble han ansatt som sjefsredaktør i Mediehuset Innherred, med tiltredelse i mars 2022.  

Leirset har mastergrad i statsvitenskap fra NTNU (2005) og har doktorgrad fra Nord universitet i 2020. 

Leirset var medlem av Arbeiderpartiet i ett år, og var nestleder i Levanger Arbeiderparti fra mars 2021, men meldte seg ut av partiet i desember 2021 for å kunne tiltre stillingen som sjefsredaktør. 

## Vitenskapelige publikasjoner

* Leirset, Espen. (2021) “Do Open Meetings Affect Deliberation? A Comparative Study of Political Meetings In Two Institutional Settings”. Journal of Deliberative Democracy. vol. 17 (1).
*Leirset, Espen (2020): Demokratisk kontroll eller demokratisk deliberasjon? Doktorgradsavhandling https://bibsys-almaprimo.hosted.exlibrisgroup.com/permalink/f/q9ob7e/BRAGE11250/3001295
* Leirset, Espen. (2020) Mistankens hermeneutikk om lukkede politiske møter? En kritisk analyse av mediedekningen av møteoffentlighetsprinsippet i norsk kommunalpolitikk. Norsk Medietidsskrift. vol. 27 (4).
* Leirset, Espen; Røiseland, Asbjørn. (2020) Åpenhetsparadokset. Åpne eller lukkede møter i lokalpolitikken?. Kapittel i boka Folkevalgt og politisk leder. Cappelen Damm Akademisk, OA. 
* Leirset, Espen. (2020) Demokratisk deliberasjon eller demokratisk kontroll? En kritisk studie av møteoffentlighetsprinsippet i lokaldemokratiet. 2020. Doktorgradsavhandling, Nord Universitet  ISBN 978-82-92958-42-1

* Leirset, Espen. (2019) Er norske kommuner for åpne? :. Nytt Norsk Tidsskrift. vol. 36 (1).
* Leirset, Espen. (2019) Universitetenes rolle i konkurransestaten. Kapittel i boka Universitetskamp. Scandinavian Academic Press

* Ljunggren, Birgitte; Moen, Kari Hoås; Seland, Monica; Naper, Linn Renée; Fagerholt, Randi Ann; Leirset, Espen; Gotvassli, Kjell Aage. (2017) Barnehagens rammeplan mellom styring og skjønn - en kunnskapsstatus om implementering og gjennomføring med videre anbefalinger. 2017. ISBN 978-82-7332-095-7 DMMH's publikasjonsserie (2017:02).

* Haga, Gjermund; Leirset, Espen; Lillestøl, Ørnulf. (2014) Kommunestyre og lokaldemokrati : en empirisk undersøkelse av makt tillagt kommunestyret. 2014. ISBN 978-82-7456-707-8 Høgskolen i Nord-Trøndelag. Rapport (94).

## Referanser
Sandra Nasić

**Sandra Nasić** (født 25. mai 1976 i Göttingen, Vest-Tyskland ) er en tysk sanger best kjent som vokalist i hardrock-gruppen Guano Apes. Sandras CD *The Signal* ble utgitt høsten 2007. 

## Diskografi
### Solo
* *[[The Signal (Sandra Nasić album)|The Signal]]* (2007)

### Med [[Guano Apes]]
* *[[Proud Like a God]]* (1997)
* *[[Don't Give Me Names]]* (2000)
* *[[Walking on a Thin Line]]* (2003)
* *[[Bel Air (album)|Bel Air]]* (2011)
* *[[Offline (album)|Offline]]* (2014)

## Referanser


## Eksterne lenker
* 
*
Morten Kinander

**Morten Kinander** (1972–) er en norsk jurist. Han er professor og instituttleder ved Institutt for rettsvitenskap og styring ved Handelshøyskolen BI. Hans arbeidsområder er først og fremst kapitalmarkeds- og kredittrett.

Kinander arbeidet som jurist i Civita i perioden 2011–2015, blant annet med spørsmål om forholdet mellom statlig makt og næringslivets rammevilkår, menneskerettigheter og rettssikkerhet.

I 2007 var han advokat for Terra Securities under konkursåpningen som var utfallet av Terra-skandalen.

Han er utdannet cand.philol. og dr.juris. Høsten 1998 og våren 1999 var han Fulbright-stipendiat ved Columbia University.

## Referanser


## Eksterne lenker
* 
*
Andrew Parsons

**Andrew Parsons** er navnet til flere personer:

* Andrew Parsons (amerikansk politiker)
* Andrew Parsons (canadisk politiker)
* Andrew Parsons (idrettsleder)
* Andy Parsons (komiker)
* Andy Parsons (dartspiller)
Andrew Parsons (idrettsleder)

**Andrew Parsons** (født 10. februar 1977 i Rio de Janeiro) er en brasiliansk idrettsleder og journalist. Han er pr 2021 leder av Den internasjonale paralympiske komité (IPC). 

Han var medlem av Den brasilianske paralympiske komité fra 2001 til 2017, og var president der fra 2009 til 2017. Han har også vært medlem av Amerikas paralympiske komité, fra 2002 til 2009. Han ble første gang valgt til leder av IPC i 2017, og ble gjenvalgt for fire nye år i 2021.

Til tross for sine mange verv innen paraidrett har han ikke noen funksjonshemming selv.

## Referanser
Rally-VM 2022

**[[Verdensmesterskapet i rally|Rally-VM]] 2022** ble organisert av WRC og startet i januar i Monte Carlo og ble avsluttet i Japan i november.

## Kalender

## Resultater

## Referanser
Judo Grand Slam 2022

**Judo Grand Slam 2022** ble organisert av IJF og begynte 9. februar i Paris og ble avsluttet den 27. november i Tokyo.

## Kalender

## Referanser
Jon Sindre Fjellvang

**Jon Sindre Fjellvang** (født 29. oktober 1994 i Skien) er en norsk komiker, artist, manusforfatter og skuespiller. Han har medvirket blant annet i *[[Nissene i bingen]]*, *Feeden*, *[[Bislett bnb]]*, *Bablo* og *[[Hvite gutter]]*.

## Referanser


## Eksterne lenker
* 
*
Kortbane-VM i svømming 2021 – 400 meter fri menn

**400 meter [[Krål|fri]] for menn under [[Kortbane-VM i svømming 2021]]** fant sted 16. desember 2021 i Etihad Arena.

## Resultater
### Forsøksheat
Forsøksheatene startet kl. 09:30.

### Finale
Finalen ble avholdt kl. 18:00.

## Referanser
Verdenscupen i skyting 2022

**Verdenscupen i skyting 2022** ble organisert av ISSF og startet i februar i Rabat og ble avsluttet i juli i Changwon.

## Kalender

## Menn

### Rifle

### Pistol

### Hagle

### Lagresultater

## Kvinner

### Rifle

### Pistol

### Hagle

### Lagresultater

## Blandet lag

## Referanser
Charles Edward Drennan

**Charles Edward Drennan** (født 23. august 1960 i Christchurch i New Zealand) er en nyzealandsk katolsk prelat og emeritert biskop av Palmerston North.

## Leiv og virke
Drennan ble presteviet den 14. juni 1996.

Pave Benedikt XVI utnevnte ham den 22. februar 2011 til koadjutorbiskop av Palmerston North. Biskopen av Palmerston North, Peter James Cullinane, bispeviet ham den 11. juni samme år; medkonsekrerende var Mark Benedict Coleridge, erkebiskop av Canberra-Goulburn, og Barry Philip Jones, biskop av Christchurch. 

Da biskop Peter James Cullinanes ble pensjonert den 22. februar 2012 etterfulgte han ham som ordinær biskop av Palmerston North.  Pave Frans innvilget hans avskjedssøknad den 4. oktober 2019. Bakgrunnen for den tidlige avslutningen av hans virke var en undersøkelse i pakt med den pavelige motu proprio *[[Vos estis lux mundi]]* om beskyldninger fremført av en ung kvinne om «uakseptabel oppførsel av en seksuell natur».
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933
* Kardinal Norman Thomas Gilroy (1896-1977) *1935
* Erkebiskop Peter Thomas McKeefry (1899-1973) *1947
* Erkebiskop Owen Noel Snedden (1917-1981) *1962
* Erkebiskop Thomas Stafford Williams (1930-2023) *1979
* Erkebiskop Peter James Cullinane (1936- ) *1980
* Biskop *Charles Edward Drennan* (1884-1954)

## Referanser